ওয়েব ডেস্ক: সরকারি হাসপাতালের নিরাপত্তা নিয়ে আজ বেলা একটায় পুলিসের সঙ্গে বৈঠক । সূত্রের খবর, কাল গভীর রাতে NRS (নীল রতন সরকার মেডিক্যাল কলেজ হাসপাতাল) হাসপাতালের জুনিয়র ডাক্তাররা কর্মবিরতি তুলে নেন। তাঁদের নিরাপত্তার আশ্বাস দেন দুই চিকিত্‍সক নেতা নির্মল মাজি ও শান্তনু সেন। কর্মরত জুনিয়র ডাক্তারদের সুরক্ষা নিশ্চিত করতেই পুলিসের সঙ্গে এই বৈঠকের কথা জানান হয়। প্রসঙ্গত, গতকাল, রোগীর পরিবারের হাতে মার খাওয়ার অভিযোগে কাজ বন্ধ করে দেন NRS- (নীল রতন সরকার মেডিক্যাল কলেজ হাসপাতাল) এর জুনিয়র ডাক্তাররা। সমস্যায় পড়েন রোগীরা।